text: 340 са заявили участие за предварителния онлайн изпит по биология в Тракийския университет - Бизнес поща - Стара Загора І България І Новини Политика Култура Общество
  340 са заявили участие за предварителния онлайн изпит по биология в Тракийския университет
  От: 08 май 2020, 12:15 В: МЛАДИ
  340 кандидат-студенти са заявили участие за предварителния онлайн изпит по биология, който ще се проведе на 9-ти май. Това е последният за тази година предварителен кандидатстудентски изпит в Тракийски университет – Стара Загора, съобщават от ръководството. Преобладават жените – 222, срещу 118 мъже.
  Явяванията до този момент са 1036 от общо 786 кандидат-студенти. Със заявилите участие за предстоящия изпит общата им бройка става 1376, което в сравнение с миналогодишната статистика е със 135 повече.
  Най-многобройни тази година са участвалите в изпита по биология – 727, следвани от изпита по химия – 463, обща езикова култура – 131, тест по биология – 127.
  Изпитният ден на 9-ти май ще започне в 08:00 часа, като всички кандидат-студенти трябва да са на линия, готови за видеоконферентната връзка.